બિન સરકારી સંગઠન શકિત વાહિનીએ સુપ્રીમ કોર્ટમાં અરજી દાખલ કરીને ખાપ પંચાયત જેવી સ્વયંભૂ અદાલતો પર રોક લગાવવાની માગણી કરી હતી. વાહિનીએ પોતાની અરજીમાં કહ્યું કે, મધ્યકાળની કથિત પરંપરાઓની રક્ષાના નામે પ્રેમીયુગલોની હત્યા કરી શકાય નહીં. મુખ્ય ન્યાયમૂર્તિએ એમ ઠરાવ્યું હતું કે, મા–બાપ હોય, સમાજ હોય કે પછી અન્ય કોઈ હોય પણ કોઈને પ્રેમ વિવાહના મામલામાં દખલગીરી કરવાનો અધિકાર નથી. કોઈપણ વ્યકિત અથવા તો સમૂહ પ્રેમી યુગલના વિવાહમાં દખલ કરી શકે નહીં. ખાપ પંચાયતો તરફથી અદાલતમાં દલીલ કરનાર વકીલે કહ્યંું હતું કે અમે પ્રેમી યુગલોની હત્યાનો વિરોધ કરીએ છીએ. સુપ્રીમે તેની સામે કહ્યું કે, અમને ખાપ પંચાયતોના અધિકારોની કોઈ ચિંતા નથી, અમને તો માત્ર લ કરનાર પ્રેમી યુગલોની ચિંતા છે.